CELEX: 32015R1919
Language: fi
Date: 2015-10-26 00:00:00
Title: Neuvoston asetus (EU) 2015/1919, annettu 26 päivänä lokakuuta 2015, tietyistä Zimbabwea koskevista rajoittavista toimenpiteistä annetun asetuksen (EY) N:o 314/2004 muuttamisesta

27.10.2015   
            
            
               FI
            
            
               Euroopan unionin virallinen lehti
            
            
               L 281/1
            
         NEUVOSTON ASETUS (EU) 2015/1919,
   annettu 26 päivänä lokakuuta 2015,
   tietyistä Zimbabwea koskevista rajoittavista toimenpiteistä annetun asetuksen (EY) N:o 314/2004 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   sekä katsoo seuraavaa:
   
               (1)
            
            
               Neuvoston asetuksella (EY) N:o 314/2004 (1) pannaan täytäntöön useita neuvoston päätöksessä 2011/101/YUTP (2) säädettyjä toimenpiteitä, mukaan lukien tiettyjen luonnollisten henkilöiden, oikeushenkilöiden, yhteisöjen ja elinten varojen ja taloudellisten resurssien jäädyttäminen.
            
         
               (2)
            
            
               Neuvosto hyväksyi 26 päivänä lokakuuta 2015 päätöksen (YUTP) 2015/1924 (3), jolla poistetaan päätöksen 2011/101/YUTP liitteistä I ja II yhden kuolleen henkilön nimi.
            
         
               (3)
            
            
               Tämä toimenpide kuuluu perussopimuksen soveltamisalaan, minkä vuoksi sen täytäntöön panemiseksi tarvitaan unionin tason sääntelyä erityisesti sen varmistamiseksi, että talouden toimijat soveltavat sitä yhdenmukaisesti kaikissa jäsenvaltioissa.
            
         
               (4)
            
            
               Komissio hyväksyi 26 päivänä lokakuuta 2015 täytäntöönpanoasetuksen (EU) 2015/1921 (4), jolla poistetaan asetuksen (EY) N:o 314/2004 liitteestä III yhden kuolleen henkilön nimi.
            
         
               (5)
            
            
               Asetuksen (EY) N:o 314/2004 liite IV olisi näin ollen muutettava tämän mukaisesti.
            
         
               (6)
            
            
               Henkilötietojen suojaamista koskevien vaatimusten noudattamiseksi on aiheellista lisätä uusi säännös.
            
         
               (7)
            
            
               Tässä asetuksessa säädettyjen toimenpiteiden tehokkuuden varmistamiseksi tämän asetuksen on tultava voimaan sitä päivää seuraavana päivänä, jona se julkaistaan,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetukseen (EY) N:o 314/2004 artikla seuraavasti:
   
      ”11 a artikla
      1.   Liitteeseen III sisällytetään asianomaisten luonnollisten henkilöiden, oikeushenkilöiden, yhteisöjen tai elinten luetteloon merkitsemisen perusteet.
      2.   Liitteeseen III sisällytetään tiedot, jotka ovat tarpeen kyseessä olevien luonnollisten henkilöiden, oikeushenkilöiden, yhteisöjen tai elinten tunnistamista varten, jos nämä tiedot ovat saatavilla. Luonnollisten henkilöiden osalta näihin tietoihin voivat kuulua nimet, peitenimet mukaan lukien, syntymäaika ja -paikka, kansalaisuus, passin ja henkilökortin numerot, sukupuoli, osoite, jos se on tiedossa, sekä tehtävä tai ammatti. Oikeushenkilöiden, yhteisöjen tai elinten osalta näihin tietoihin voivat kuulua nimet, rekisteröintipaikka ja -aika, rekisterinumero ja liiketoimintapaikka.”.
   
   2 artikla
   Muutetaan asetuksen (EY) N:o 314/2004 liite IV tämän asetuksen liitteen mukaisesti.
   3 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 26 päivänä lokakuuta 2015.
      
         
            Neuvoston puolesta
         
         
            Puheenjohtaja
         
         F. MOGHERINI
      
   
   
      (1)  Neuvoston asetus (EY) N:o 314/2004, annettu 19 päivänä helmikuuta 2004, tietyistä Zimbabwea koskevista rajoittavista toimenpiteistä (EUVL L 55, 24.2.2004, s. 1).
   
      (2)  Neuvoston päätös 2011/101/YUTP, annettu 15 päivänä helmikuuta 2011, Zimbabween kohdistuvista rajoittavista toimenpiteistä (EUVL L 42, 16.2.2011, s. 6).
   
      (3)  Neuvoston päätös (YUTP) 2015/1924, annettu 26 päivänä lokakuuta 2015, Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta (katso tämän virallisen lehden sivu 10).
   
      (4)  Komission täytäntöönpanoasetus (EU) 2015/1921, annettu 26 päivänä lokakuuta 2015, tietyistä Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta (ks. tämän virallisen lehden sivu 5).
   
      LIITE
      Poistetaan asetuksen (EY) N:o 314/2004 liitteessä IV olevasta osasta ”I Henkilöt” seuraavaa luonnollista henkilöä koskeva merkintä:
      I   Henkilöt
      
                   
               
               
                  Nimi (ja mahdolliset peitenimet)
               
            
                  44.
               
               
                  Midzi, Amos Bernard (Mugenva)